CELEX: 32014D0603(01)
Language: hr
Date: 2014-05-27 00:00:00
Title: Provedbena odluka Komisije оd 27. svibnja 2014. o prihvaćanju programa rada i financiranja aktivnosti za 2014. u području hrane i hrane za životinje radi osiguranja primjene zakonodavstva o hrani i hrani za životinje

3.6.2014   
            
            
               HR
            
            
               Službeni list Europske unije
            
            
               C 166/5
            
         PROVEDBENA ODLUKA KOMISIJE
   оd 27. svibnja 2014.
   o prihvaćanju programa rada i financiranja aktivnosti za 2014. u području hrane i hrane za životinje radi osiguranja primjene zakonodavstva o hrani i hrani za životinje
   2014/C 166/05
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 84.,
   uzimajući u obzir Odluku Vijeća 2009/470/EZ od 25. svibnja 2009. o troškovima u području veterinarstva (2), a posebno njezine članke 16., 19., 20., 21., 23. i 27.,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (3), a posebno njezin članak 76. stavak 1.,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenoj kontroli koja se provodi radi provjere pridržavanja propisa o hrani i hrani za životinje te pravila o zdravlju i dobrobiti životinja (4), a posebno njezin članak 66. stavak 1. točka (c),
   budući da:
   
               (1)
            
            
               Radi osiguranja primjene zakonodavstva o hrani i hrani za životinje te o zdravlju bilja, potrebno je donijeti odluku o financiranju i program rada za 2014. Člankom 94. Delegirane uredbe Komisije (EU) br. 1268/2012 (5) o financijskim pravilima koja se primjenjuju na opći proračun Unije utvrđuju se detaljna pravila o odlukama o financiranju.
            
         
               (2)
            
            
               Primjereno je odobriti dodjelu bespovratnih sredstava bez poziva za podnošenje prijedloga tijelima navedenima u programu rada zbog razloga koji su u njemu navedeni.
            
         
               (3)
            
            
               Ovom Odlukom trebalo bi se omogućiti plaćanje zatezne kamate u skladu s člankom 92. Financijske uredbe i člankom 111. stavkom 4. Delegirane uredbe (EU) br. 1268/2012.
            
         
               (4)
            
            
               Za primjenu ove Odluke potrebno je definirati izraz „znatna promjena” u smislu članka 94. stavka 4. Delegirane uredbe (EU) br. 1268/2012.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         ODLUČILA JE:
   Članak 1.
   Program rada
   Donosi se godišnji program rada za provedbu članaka 16., 19., 20., 21., 23. i 27. Direktive Vijeća 2009/470/EZ, Uredbe (EZ) br. 1107/2009, članka 66. stavka 1. točke (c) Uredbe (EZ) br. 882/2004, kako je utvrđeno u Prilogu.
   Godišnji program rada predstavlja odluku o financiranju u smislu članka 84. Uredbe (EU, Euratom) br. 966/2012.
   Članak 2.
   Doprinos Unije
   Najveći doprinos za provedbu programa za 2014. iznosi 5 177 230 EUR i financira se iz sljedećih linija općeg proračuna Europske unije za 2014.:
   
               (a)
            
            
               1 000 000 EUR iz proračunske linije 17.04.01;
            
         
               (b)
            
            
               4 177 230 EUR iz proračunske linije 17.04.03.
            
         Odobrena sredstva predviđena prvim stavkom mogu obuhvaćati i zateznu kamatu.
   Članak 3.
   Klauzula o fleksibilnosti
   Promjene sredstava namijenjenih određenim aktivnostima u okviru svakog programa rada koje zbirno ne prelaze 20 % najvećeg doprinosa iz članka 2. ove Odluke ne smatraju se značajnima u smislu članka 94. stavka 4. Delegirane uredbe (EU) br. 1268/2012, ako te promjene bitno ne utječu na prirodu aktivnosti i cilj programa rada.
   Nadležni dužnosnik za ovjeravanje može donijeti promjene iz prvog stavka u skladu s načelima dobrog financijskoga upravljanja i proporcionalnosti.
   Članak 4.
   Bespovratna sredstva
   Bespovratna sredstva mogu se dodijeliti bez poziva za podnošenje prijedloga tijelima navedenima u Prilogu u skladu s uvjetima koji su u njemu utvrđeni.
   
      Sastavljeno u Bruxellesu 27. svibnja 2014.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 298, 26.10.2012., str. 1.
   
      (2)  SL L 155, 18.6.2009., str. 30.
   
      (3)  SL L 309, 24.11.2009., str. 1.
   
      (4)  SL L 165, 30.4.2004., str. 1.; kako je ispravljena u SL L 191, 28.5.2004., str. 1.
   
      (5)  Delegirana Uredba Komisije (EU) br. 1268/2012 od 29. listopada 2012. o pravilima primjene Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.).
   
      PRILOG
      Godišnji program rada u području hrane i hrane za životinje za 2014.
      1.   UVOD
      
      Ovaj program rada sadržava provedbene mjere za 2014. Na temelju ciljeva utvrđenih u Odluci Vijeća 2009/470/EZ, Uredbi (EZ) 882/2004, Uredbi (EZ) 1107/2009, Uredbi (EZ) 1333/2008, Uredbi (EU) 609/2013, Uredbi (EU) 1169/2011, Direktivi Vijeća 2001/89/EZ ovaj program rada sadržava mjere koje će se financirati i raščlambu proračuna kako slijedi:
      
                  Indikativne mjere
               
               
                  Indikativni iznos
               
            
                  Bespovratna sredstva (1)
               
               
                  660 000 EUR
               
            
                  Javna nabava (23)
               
               
                  4 132 000 EUR
               
            
                  Administrativni sporazumi (4)
               
               
                  385 230 EUR
               
            
                  
                     UKUPNO (28 aktivnosti)
                  
               
               
                  
                     5 177 230 EUR
                  
               
            2.   BESPOVRATNA SREDSTVA
      
      2.1.   Konferencije i seminari OIE-a
      
      2.2.   Pravna osnova
      
      Članak 22. Odluke Vijeća 2009/470.
      2.3.   Proračunska linija
      
      17.04.03 – 660 000 EUR
      2.4.   Indikativni popis predviđenih mjera
      
      
                  Mjere
               
               
                  Predviđeni broj mjera
               
               
                  Indikativni datum
               
               
                  Indikativni iznos
                  (u eurima)
               
            
                  Svjetske konferencije, regionalni seminari te regionalni sastanci i aktivnosti OIE-a o zdravlju i dobrobiti životinja
               
               
                  1 sporazum o bespovratnim sredstvima
               
               
                  Drugo tromjesečje 2014.
               
               
                  660 000
               
            2.5.   Opis, ciljevi i predviđeni rezultati provedbenih mjera
      
      
         Svjetske konferencije, regionalni seminari te regionalni sastanci i aktivnosti OIE-a o zdravlju i dobrobiti životinja
      
      Svjetska organizacija za zdravlje životinja (OIE) međuvladina je organizacija nadležna za poboljšanje zdravlja životinja diljem svijeta. Radi poboljšanja zdravstvenog stanja životinja diljem svijeta i, slijedom toga, smanjenja rizika od bolesti životinja u EU-u, bitno je da pristup EU-a zdravlju i dobrobiti životinja dijele sve države članice OIE-a i da EU aktivno podupire konferencije, seminare za obuku te sastanke i aktivnosti u organizaciji OIE-a da bi se tom prilikom promicala politika Unije o zdravlju i dobrobiti životinja.
      Svjetske konferencije referentnih centara OIE-a i o zdravlju životinja akvakulture; regionalni seminari za europske kontaktne točke OIE-a za komunikaciju, za prijavu bolesti životinja i za veterinarske proizvode; regionalni sastanci i aktivnosti europske platforme za dobrobit životinja; regionalni sastanci i aktivnosti u vezi s afričkom svinjskom kugom u europskoj regiji i provedbom nacrta za postupnu kontrolu slinavke i šapa (FMD PCP – Foot and Mouth Disease Progressive Control Pathway) u središnjoj Aziji i zapadnoj Euraziji; regionalni sastanci i aktivnosti Mediteranske mreže za zdravlje životinja (REMESA) uključujući banku cjepiva protiv bjesnoće i provedbu nacrta za postupnu kontrolu slinavke i šapa (FMD PCP) u sjevernoj Africi; regionalne aktivnosti obrazovanja o standardima OIE-a za dobrobit životinja u regijama OIE-a u Aziji, na Dalekom Istoku i u Oceaniji.
      Cilj djelovanja jest podijeliti pristup EU-a zdravlju i dobrobiti životinja i veterinarskom javno zdravlju sa svim članicama OIE-a putem promocije Unijine politike na konferencijama, seminarima za obuku te sastancima i aktivnostima u organizaciji OIE-a. U konačnici poboljšati zdravlje i dobrobit životinja te stanje veterinarskog javnog zdravlja diljem svijeta te smanjiti rizik u EU-u.
      Očekivani rezultati: Povećana svijest i usklađivanje s Unijinom politikom o zdravlju i dobrobiti životinja, poboljšani standardi zdravlja i dobrobiti životinja u susjednim zemljama i diljem europske regije OIE-a, a time i niži rizik unosa bolesti životinja u EU-u.
      2.6.   Provedba
      
      
         Provedba: GU SANCO izravno.
      Neposredna bespovratna sredstva Svjetskoj organizaciji za zdravlje životinja (OIE)
      U svojstvu referentne organizacije za poboljšanje zdravlja životinja diljem svijeta (uloga koju je prepoznala Svjetska trgovinska organizacija) Svjetska organizacija za zdravlje životinja (OIE) ima de facto monopol u tom sektoru, stoga, u skladu s člankom 190. stavkom 1. točkom (c) RAP-a, poziv za podnošenje prijedloga nije potreban da bi EU pridonijela organizaciji svjetskih konferencija i regionalnih seminara o zdravlju i dobrobiti životinja.
      
         Najveća stopa sufinanciranja EU-a: 50 % prihvatljivih troškova
      
         Kriteriji za dodjelu: 
      
                  —
               
               
                  važnost prijedloga s obzirom na ciljeve aktivnosti jačanja kapaciteta dužnosnika država članica i trećih zemalja u vezi s politikom EU-a i standarda OIE-a o zdravlju životinja, dobrobiti životinja i veterinarskom javnom zdravlju.
               
            
                  —
               
               
                  učinak očekivanih rezultata prijedloga na opće ciljeve smanjenja rizika bolesti životinja u EU-u i promicanja politike EU-a i standarda OIE-a o zdravlju životinja, dobrobiti životinja i veterinarskom javnom zdravlju što se tiče proizvoda uvezenih iz trećih zemalja.
               
            3.   JAVNA NABAVA
      
      Sveukupna proračunska sredstva rezervirana za ugovore o javnoj nabavi u 2014. iznose 4 132 000 EUR.
      3.1.   Pravna osnova
      
      Članci 8., 10., 20. i 23. Odluke Vijeća 2009/470/EZ, članak 66. Uredbe (EZ) 882/2004, članak 29. Uredbe (EZ) 1333/2008, članak 13. i uvodna izjava 33. Uredbe (EU) 609/2013, članak 18. stavak 2. Direktive Vijeća 2001/89/EZ.
      3.2.   Proračunska linija
      
      17.04.01 – 1 000 000 EUR
      17.04.03 – 3 132 000 EUR
      3.3.   Indikativni popis predviđenih ugovora
      
      
                  Mjera (17.04.01)
               
               
                  Vrsta ugovora
               
               
                  Predviđeni broj ugovora
               
               
                  Indikativni datum
               
               
                  Indikativni iznos
                  (u eurima)
               
            
                  Kupnja cjepiva protiv bolesti životinja
               
               
                  Opskrba
               
               
                  1
               
               
                  Druga polovica 2014.
               
               
                  1 000 000
               
            
         
      
                  Mjere (17.04.03)
               
               
                  Vrsta ugovora
               
               
                  Predviđeni broj ugovora
               
               
                  Indikativni datum
               
               
                  Iznos
                  (u eurima)
               
            
                  Studija – praćenje provedbe Direktive 2006/52/EZ što se tiče industrijske upotrebe nitrita u različitim kategorijama mesnih proizvoda.
               
               
                  Usluga
               
               
                  1
               
               
                  Prva polovica 2014.
               
               
                  50 000
               
            
                  Studija – izvješće o hrani namijenjenoj sportašima
               
               
                  Usluga
               
               
                  1
               
               
                  Tijekom cijele 2014.
               
               
                  100 000
               
            
                  Studija o učinku sadašnjeg pravnog okvira na službene kontrole i provedbene mjere u području prijevara u vezi s hranom
               
               
                  Posebni/usluga
               
               
                  1
               
               
                  Prva polovica 2014.
               
               
                  150 000
               
            
                  Studija o pripremi stupanja na snagu novog zakonodavstva o službenim kontrolama
               
               
                  Usluga
               
               
                  1
               
               
                  Druga polovica 2014.
               
               
                  250 000
               
            
                  Horizontalni doprinos komunikaciji
               
               
                  Posebni/usluga
               
               
                  10
               
               
                  Tijekom cijele 2014.
               
               
                  427 000
               
            
                  Priprema za EXPO 2015.
               
               
                  Usluga
               
               
                  5
               
               
                  Tijekom cijele 2014.
               
               
                  260 000
               
            
                  Proizvodnja komunikacijskih materijala, objava, multimedijske usluge, internetski sadržaj, događaji, promidžbeni materijali itd. povezani s mandatom Ureda za hranu i veterinarstvo
               
               
                  Posebni/usluga
               
               
                  5
               
               
                  Tijekom cijele 2014.
               
               
                  80 000
               
            
                  Događaji u okviru EXPO-a Milano 2015.
               
               
                  Posebni/usluga
               
               
                  5
               
               
                  Od drugog tromjesečja 2014. do drugog tromjesečja 2015.
               
               
                  250 000
               
            
                  Studija o trošku neusklađenosti s međunarodnim standardima
               
               
                  Posebni/usluga
               
               
                  1
               
               
                  Druga polovica 2014.
               
               
                  125 000
               
            
                  Konferencija o divljoj fauni i flori
               
               
                  Posebni/usluga
               
               
                  1
               
               
                  Druga polovica 2014.
               
               
                  100 000
               
            
                  Seminar za studente
               
               
                  Posebni/usluga
               
               
                  1
               
               
                  Druga polovica 2014.
               
               
                  75 000
               
            
                  Sudjelovanje na međunarodnim događajima
               
               
                  Posebni/usluga
               
               
                  4
               
               
                  Od drugog tromjesečja 2014. do prvog tromjesečja 2015.
               
               
                  500 000
               
            
                  Promocija integriranog računalnog veterinarskog sustava TRACES (Trade Control and Expert System)
               
               
                  Usluga
               
               
                  2
               
               
                  Druga polovica 2014.
               
               
                  55 000
               
            
                  Mjere za podršku tekuće politike o dobrobiti životinja: organizacija triju regionalnih radionica za veterinare
               
               
                  Posebni/usluga
               
               
                  1
               
               
                  Od drugog tromjesečja 2014. do trećeg tromjesečja 2014.
               
               
                  150 000
               
            
                  Izrada pisanih publikacija o dobrobiti životinja
               
               
                  Posebni/usluga
               
               
                  1
               
               
                  Od drugog tromjesečja 2014. do trećeg tromjesečja 2014.
               
               
                  35 000
               
            
                  Promocija obrazovnih materijala o dobrobiti životinja
               
               
                  Posebni/usluga
               
               
                  1
               
               
                  Od drugog tromjesečja 2014. do trećeg tromjesečja 2014.
               
               
                  75 000
               
            
                  Konferencija o dobrobiti pasa i mačaka
               
               
                  Posebni/usluga
               
               
                  1
               
               
                  Od drugog tromjesečja 2014. do trećeg tromjesečja 2014.
               
               
                  50 000
               
            
                  Izrada serije videozapisa ili alata za e-učenje o zaštiti svinja
               
               
                  Posebni/usluga
               
               
                  1
               
               
                  Od drugog tromjesečja 2014. do trećeg tromjesečja 2014.
               
               
                  130 000
               
            
                  Studija za definiranje političkih pokazatelja o dobrobiti životinja
               
               
                  Posebni/usluga
               
               
                  1
               
               
                  Od drugog tromjesečja 2014. do trećeg tromjesečja 2014.
               
               
                  60 000
               
            
                  Studija o upotrebi pokazatelja o dobrobiti životinja u kontekstu pripreme mogućeg okvirnog zakonodavstva o dobrobiti životinja
               
               
                  Posebni/usluga
               
               
                  1
               
               
                  Od drugog tromjesečja 2014. do trećeg tromjesečja 2014.
               
               
                  60 000
               
            
                  Studija o metodama anestezije svinja koje je potrebno kirurški kastrirati
               
               
                  Usluga
               
               
                  1
               
               
                  Od drugog tromjesečja 2014. do trećeg tromjesečja 2014.
               
               
                  100 000
               
            
                  Vanjska procjena za referentne laboratorije EU-a
               
               
                  Usluga
               
               
                  5
               
               
                  lipanj 2014.
               
               
                  50 000
               
            3.4.   Provedba
      
      Mjere izravno provodi GU SANCO.
      4.   OSTALE MJERE
      
      4.1.   Administrativni dogovori
      
      4.2.   Pravna osnova
      
      Članak 66. Uredbe (EZ) 882/2004, članak 76. Uredbe (EZ) 1107/2009, članak 30. Uredbe (EU) 1169/2011.
      4.3.   Proračunska linija
      
      17.04.03 – 385 230 EUR
      4.4.   Indikativni popis predviđenih administrativnih sporazuma
      
      
                  Mjere
               
               
                  Predviđeni broj administrativnih sporazuma
               
               
                  Indikativni datum
               
               
                  Indikativni iznos
                  (u eurima)
               
            
                  Studija – Procjena učinka endokrinih disruptora (identifikacija tvari)
               
               
                  1
               
               
                  Drugo tromjesečje 2014.
               
               
                  125 000
               
            
                  Studija – Razlikovanje hrane za bojenje od prehrambenih bojila
               
               
                  1
               
               
                  Prva polovica 2014.
               
               
                  75 230
               
            
                  Studija – Potpora Zajedničkom istraživačkom centru u vezi s izvješćem o trans masnim kiselinama
               
               
                  1
               
               
                  Od prvog tromjesečja 2014. do trećeg tromjesečja 2014.
               
               
                  60 000
               
            
                  Studija – Materijali koji dolaze u dodir s hranom, osim plastičnih materijala
               
               
                  1
               
               
                  Drugo tromjesečje 2014.
               
               
                  125 000
               
            4.5.   Opis, ciljevi i predviđeni rezultati provedbenih mjera
      
      Komisija namjerava provesti sljedeće studije u suradnji sa Zajedničkim istraživačkim centrom (JRC):
      Studija – Procjena učinka endokrinih disruptora (identifikacija tvari)
      Ciljevi: provedba procjene učinka o različitim mogućnostima u vezi sa znanstvenim kriterijima za utvrđivanje svojstava kemijskih tvari kao endokrinih disruptora.
      Studija – Razlikovanje hrane za bojenje od prehrambenih bojila
      Ciljevi: radi provedbe smjernica za klasifikaciju ekstrakata hrane sa svojstvima za bojenje kao bojila ili hrane za bojenje, treba uspostaviti referentne vrijednosti za izvorne sirovine.
      Studija – Potpora Zajedničkom istraživačkom centru u vezi s izvješćem o trans masnim kiselinama
      Ciljevi: procjena učinka primjerenih načina kojima bi se potrošačima omogućio odabir zdravije hrane i općenito bolje prehrane ili kojima bi se promicala ponuda zdravije hrane za potrošače, uključujući, među ostalima, pružanje informacija potrošačima o trans masnim kiselinama ili ograničenjima njihove uporabe.
      Studija – Materijali koji dolaze u dodir s hranom, osim plastičnih materijala
      Ciljevi: dodatne odredbe o materijalima koji dolaze u dodir s hranom mogle bi biti potrebne kako bi se osigurala izvršivost zakonodavstva o materijalima koji dolaze u dodir s hranom. Posebne informacije i analiza potrebni su radi procjene trenutačne situacije.
      4.6.   Provedba
      
      Mjeru izravno provodi GU SANCO na temelju administrativnih dogovora sa Zajedničkim istraživačkim centrom (JRC).